Solly Msimanga is die DA se Gauteng-premierskandidaatSolly Msimanga, uitvoerende burgemeester van die Tshwane-metro tydens ‘n vorige mediakonferensie. Foto: Facebook. Mmusi Maimane, leier van die DA, het Sondag aangekondig dat Solly Msimanga (38), burgemeester van Tshwane, die DA se kandidaat is vir premier van Gauteng vir die 2019-verkiesing. Maimane het die aankondiging Sondag in Johannesburg gemaak. Hy meen Msimanga het die ervaring, temperament, integriteit en kundigheid om ŉ span te lei wat die verandering sal bring wat die mense van Gauteng verdien. “Solly verteenwoordig ŉ nuwe generasie leiers in die DA, jonk, charismaties, ŉ goeie spreker, bekwaam en volkome toegewyd daaraan om die mense van Suid-Afrika se lewe – veral dié wat onderdruk word weens werkloosheid en armoede – te verbeter.” Maimane het gesê dat Tshwane onder Solly se leierskap sy R2 miljard-skuld wat hy van die ANC geërf het na ŉ R704 miljoen-surplus kon omswaai. Msimanga het in Pretoria grootgeword en is al 12 jaar met sy vrou, Monde, getroud. Die egpaar het twee jong seuns, Aobokwe en Amogelang.